1 Dikoronika 20 | Beibele Inthaneteng | Phetolelo ya Lefase le Lefsa
1 Dikoronika 20:1-8
20 Ya re ge ngwaga o thoma,+ ka nako ya ge dikgoši di etšwa dira,+ Joaba a eta madira a ntwa pele+ a ya a senya naga ya bana ba Amoni a ba a rakelela Raba,+ mola Dafida yena a be a dutše Jerusalema; Joaba a hlasela+ Raba ke moka a e fediša.
2 Dafida a rola Malikamo* mphapahlogo hlogong+ gomme a hwetša o imela boima bja talente* ya gauta, e bile go wona go na le maswika a bohlokwa; o ile wa bewa hlogong ya Dafida. Dithebola tšeo a di tšerego motseng woo e be e le tše dintši kudu.+
3 A ntšha le batho bao ba bego ba le moo motseng gomme a ba diriša mošomo+ wa go betla maswika ka didirišwa tše bogale tša tšhipi le ka dilepe;+ Dafida a dira metse ka moka ya bana ba Amoni ka wona mokgwa woo. Mafelelong Dafida le batho ba gagwe ka moka ba boela Jerusalema.
4 Ka morago ga moo gwa tsoga ntwa kua Getsere+ le Bafilisita.+ Mohlang woo Sibekai+ wa Mohusha a bolaya Sipai yo e lego yo mongwe wa Barefai+ gomme Bafilisita ba fenywa.
5 Gwa tsoga ntwa e nngwe gape le Bafilisita; Elihanani+ morwa wa Jairi a bolaya Lahemi ngwanabo Goliata+ wa Mogathe yoo theku ya lerumo la gagwe e bego e etša phata ya balogi.+
6 Gwa tsoga ntwa e nngwe gape kua Gathe+ moo go bego go na le monna wa bogolo bjo bo sa tlwaelegago+ yoo leoto le lengwe le le lengwe la gagwe le bego le na le menwana e tshelelago, le letsogo le lengwe le le lengwe la gagwe le na le menwana e tshelelago, ka moka e le e masomepedi-nne;+ le yena e be e le wa Barefai.+
7 Monna yoo a dulela go kwera+ Isiraele. Mafelelong Jonathane morwa wa Shimea+ ngwanabo Dafida a mmolaya.
8 Ba e be e le Barefai+ ba kua Gathe;+ ba ile ba bolawa+ ke seatla sa Dafida le sa bahlanka ba gagwe.
^ Mohlomongwe ke modingwana wa Baamoni, mafelong a mangwe o bitšwa Mmoleke goba Milikomo.
1 Dikoronika 20
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D13%26Chapter%3D20%26wtlocale%3DSE%26srcid=share⊂ject=Bala Beibele Inthaneteng